ประกาศคณะกรรมการการมาตรฐานแห่งชาติประกาศคณะกรรมการการมาตรฐานแห่งชาติฉบับที่ ๗ (พ.ศ. ๒๕๕๙)เรื่อง หลักเกณฑ์ วิธีการและเงื่อนไขการขอต่ออายุ การขอใบแทน การย้ายสถานที่ การเปลี่ยนชื่อและการโอนใบรับรองห้องปฏิบัติการ อาศัยอำนาจตามความในมาตรา๒๐ วรรคสาม มาตรา ๒๓ วรรคสอง มาตรา ๒๔ วรรคสอง และมาตรา ๒๕ วรรคสองแห่งพระราชบัญญัติการมาตรฐานแห่งชาติ พ.ศ. ๒๕๕๑ และมติคณะอนุกรรมการพิจารณาหลักเกณฑ์ วิธีการ และเงื่อนไข ในการประชุมครั้งที่ ๑๓ -๑/๒๕๕๙ เมื่อวันที่ ๒๐ เมษายน ๒๕๕๙ คณะกรรมการการมาตรฐานแห่งชาติออกประกาศกำหนดหลักเกณฑ์วิธีการ และเงื่อนไขการขอต่ออายุ การขอใบแทน การย้ายสถานที่ การเปลี่ยนชื่อและการโอนใบรับรองห้องปฏิบัติการ ดังมีรายละเอียดต่อท้ายประกาศนี้ทั้งนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๗กรกฎาคม พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการการมาตรฐานแห่งชาติหลักเกณฑ์ วิธีการและเงื่อนไขการขอต่ออายุ การขอใบแทนการย้ายสถานที่ และการโอนใบรับรองห้องปฏิบัติการ[๒]๑. การต่ออายุใบรับรอง๑.๑ผู้รับใบรับรองที่ประสงค์จะขอต่ออายุใบรับรองให้ยื่นคำขอตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนดกรณีที่ผู้รับใบรับรองไม่ยื่นคำขอต่ออายุใบรับรองล่วงหน้าไม่น้อยกว่า๑๒๐ วันก่อนวันที่ใบรับรองสิ้นอายุให้ถือว่าผู้รับใบรับรองไม่ประสงค์จะขอต่ออายุใบรับรองหากประสงค์จะขอรับการรับรองอีก ให้ยื่นคำขอใหม่ และสำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบจะดำเนินการเช่นเดียวกับผู้ยื่นคำขอใหม่โดยใบรับรองฉบับเดิมให้มีผลใช้ได้จนถึงวันสิ้นอายุตามที่ระบุในใบรับรองเท่านั้น๑.๒ สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบ จะดำเนินการตรวจสอบโดยการประเมินเอกสารระบบการบริหารงานและตรวจประเมินความสามารถในการดำเนินงานตามระบบการบริหารงานของผู้รับใบรับรองในสาขาที่ขอต่ออายุตามมาตรฐานการตรวจสอบและรับรองที่เกี่ยวข้องทั้งนี้ การตรวจประเมินข้างต้นให้เป็นไปตามวิธีการตรวจสอบเพื่อการรับรองที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบประกาศกำหนด แล้วแต่กรณีกรณีที่ผู้รับใบรับรองไม่สามารถดำเนินการให้สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบ แล้วแต่กรณี สามารถตรวจประเมินให้แล้วเสร็จหรือสามารถดำเนินการแล้วเสร็จเพียงบางสาขาสำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบ แล้วแต่กรณีจะพิจารณาต่ออายุใบรับรองเฉพาะสาขาที่ได้ดำเนินการแล้วเสร็จเท่านั้น๑.๓[๓]คณะกรรมการรับรองห้องปฏิบัติการ หรือหน่วยงานที่รับผิดชอบประกาศกำหนด แล้วแต่กรณี จะพิจารณาต่ออายุใบรับรองกรณีที่ผลการตรวจสอบเป็นไปตามมาตรฐานการตรวจสอบและรับรองที่เกี่ยวข้องและเลขาธิการหรือผู้ซึ่งเลขาธิการมอบหมาย จะออกใบรับรอง แล้วแต่กรณีให้แก่ผู้ยื่นคำขอตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนดอายุใบรับรองให้เป็นไปตามที่สำนักงานมาตรฐานผลิตภัณฑ์อุตสาหกรรมหรือตามที่หน่วยงานที่รับผิดชอบกำหนด ดังนี้(๑)[๔]กำหนดอายุ ๓ ปี โดยให้มีการตรวจติดตามผลอย่างน้อย ๑ ครั้ง ภายใน ๒ ปี(๒) กำหนดอายุ ๒ ปี โดยไม่มีการตรวจติดตามผลการตรวจติดตามผลการรับรองให้เป็นไปตามวิธีการที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบประกาศกำหนด๒. การขอใบแทนใบรับรอง๒.๑ผู้รับใบรับรองที่ประสงค์ขอรับใบแทนใบรับรองให้ยื่นคำขอรับใบแทนใบรับรองตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนด๒.๒ สำนักงานมาตรฐานผลิตภัณฑ์อุตสาหกรรม หรือหน่วยงานที่รับผิดชอบจะดำเนินการตรวจสอบเอกสารหลักฐานที่เกี่ยวข้องก่อนนำเสนอผู้อนุญาตหรือตามที่หน่วยงานที่รับผิดชอบประกาศกำหนดลงนามในใบแทนใบรับรองต่อไป๓. การย้ายสถานที่ทำการ[๕]๓.๑[๖]ผู้รับใบรับรองที่ประสงค์จะย้ายสถานที่ทำการที่ระบุไว้ในใบรับรอง ให้ยื่นคำขอย้ายสถานที่ทำการตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนดก่อนมีการย้ายสถานที่ทำการพร้อมทั้งหลักฐานการย้ายสถานที่ทำการ๓.๒ สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบ จะดำเนินการตรวจสอบหลักฐานเอกสารที่เกี่ยวข้องและอาจตรวจประเมินระบบการบริหารงานของผู้รับใบรับรองตามวิธีการตรวจสอบเพื่อการรับรองห้องปฏิบัติการที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบประกาศกำหนดเพื่อประกอบการพิจารณานำเสนอคณะกรรมการรับรองห้องปฏิบัติการหรือตามที่หน่วยงานที่รับผิดชอบประกาศกำหนด แล้วแต่กรณี๓.๓[๗]คณะกรรมการรับรองห้องปฏิบัติการ หรือหน่วยงานที่รับผิดชอบประกาศกำหนด แล้วแต่กรณีจะพิจารณาอนุญาตให้ย้ายสถานที่ทำการกรณีที่ผลการตรวจสอบเป็นไปตามมาตรฐานการตรวจสอบและรับรองที่เกี่ยวข้องและเลขาธิการหรือผู้ซึ่งเลขาธิการมอบหมายจะออกใบอนุญาต แล้วแต่กรณีให้ย้ายสถานที่ทำการแก่ผู้ยื่นคำขอตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนด๔. การขอโอนใบรับรอง๔.๑ผู้รับใบรับรองที่ประสงค์จะโอนใบรับรองให้ยื่นคำขอโอนใบรับรองตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนดพร้อมทั้งหลักฐานประกอบการโอนใบรับรองทั้งนี้ผู้รับโอนใบรับรองต้องมีคุณสมบัติและไม่มีลักษณะต้องห้ามตามมาตรา๑๙ แห่งพระราชบัญญัติการมาตรฐานแห่งชาติ พ.ศ. ๒๕๕๑รวมทั้งมีระบบการบริหารงานและความสามารถในการดำเนินงานในสาขาที่ขอโอนใบรับรองตามมาตรฐานการตรวจสอบและรับรองที่เกี่ยวข้อง๔.๒ สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบจะดำเนินการตรวจประเมินระบบการบริหารงานของผู้รับโอนใบรับรองตามวิธีการตรวจสอบเพื่อการรับรองห้องปฏิบัติการที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบประกาศกำหนดเพื่อประกอบการพิจารณานำเสนอคณะกรรมการรับรองห้องปฏิบัติการหรือตามที่หน่วยงานที่รับผิดชอบประกาศกำหนด แล้วแต่กรณีเพื่อประกอบการพิจารณาต่อไป๔.๓[๘]คณะกรรมการรับรองห้องปฏิบัติการ หรือหน่วยงานที่รับผิดชอบประกาศกำหนด แล้วแต่กรณีจะพิจารณาอนุญาตให้โอนใบรับรองห้องปฏิบัติการกรณีที่ผลการตรวจสอบเป็นไปตามมาตรฐานการตรวจสอบและรับรองที่เกี่ยวข้องและเลขาธิการหรือผู้ซึ่งเลขาธิการมอบหมายจะออกใบอนุญาต แล้วแต่กรณีให้โอนใบรับรองห้องปฏิบัติการให้แก่ยื่นคำขอตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนด๕.[๙]การออกใบรับรองฉบับใหม่เมื่อคณะกรรมการรับรองห้องปฏิบัติการหรือตามที่หน่วยงานที่รับผิดชอบประกาศกำหนด แล้วแต่กรณีได้ออกใบอนุญาตให้ย้ายสถานที่ทำการ หรือออกใบอนุญาตให้โอนใบรับรองของผู้รับรองแล้ว เลขาธิการหรือผู้ซึ่งเลขาธิการมอบหมายจะออกใบรับรองฉบับใหม่แล้วแต่กรณี ให้แก่ผู้รับใบรับรองโดยระบุสถานที่ทำการหรือชื่อผู้รับโอนแล้วแต่กรณีตามแบบที่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบกำหนดตามสาขาและเงื่อนไขที่ได้รับรองเดิมและใบรับรองที่ออกให้ใหม่ให้มีอายุตามที่ระบุไว้ในใบรับรองฉบับเดิมและให้ผู้รับใบรับรองส่งมอบใบรับรองฉบับเดิมคืนแก่สำนักงานมาตรฐานผลิตภัณฑ์อุตสาหกรรมหรือหน่วยงานที่รับผิดชอบ๖. อื่นๆกรณีมีความไม่ชัดเจนเกี่ยวกับการดำเนินการตามขอบข่ายของหลักเกณฑ์ฉบับนี้สำนักงานมาตรฐานผลิตภัณฑ์อุตสาหกรรม หรือหน่วยงานที่รับผิดชอบจะนำเสนอคณะอนุกรรมการพิจารณาหลักเกณฑ์ วิธีการ และเงื่อนไขเพื่อพิจารณาหาข้อยุติและอนุมัติเป็นกรณีไปประกาศคณะกรรมการการมาตรฐานแห่งชาติฉบับที่ ๒ (พ.ศ. ๒๕๖๐) เรื่อง หลักเกณฑ์ วิธีการ และเงื่อนไขการขอต่ออายุการขอใบแทน การย้ายสถานที่ และการโอนใบรับรองห้องปฏิบัติการ (แก้ไขเพิ่มเติมครั้งที่ ๑)[๑๐]ทั้งนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปพิมพ์มาดา/จัดทำ๑๖สิงหาคม ๒๕๖๐ปริญสินีย์/ตรวจ๖ กันยายน ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๑๘๗ ง/หน้า ๒๐/๒๔ สิงหาคม ๒๕๕๙[๒] ชื่อหลักเกณฑ์วิธีการ และเงื่อนไขการขอต่ออายุ การขอใบแทน การย้ายสถานที่และการโอนใบรับรองห้องปฏิบัติการ แก้ไขเพิ่มเติมโดยประกาศคณะกรรมการการมาตรฐานแห่งชาติฉบับที่ ๒ (พ.ศ. ๒๕๖๐) เรื่อง หลักเกณฑ์ วิธีการ และเงื่อนไขการขอต่ออายุการขอใบแทน การย้ายสถานที่ และการโอนใบรับรองห้องปฏิบัติการ (แก้ไขเพิ่มเติมครั้งที่ ๑)[๓] ข้อ ๑.๓แก้ไขเพิ่มเติมโดยประกาศคณะกรรมการการมาตรฐานแห่งชาติ ฉบับที่ ๒ (พ.ศ. ๒๕๖๐)เรื่อง หลักเกณฑ์ วิธีการ และเงื่อนไขการขอต่ออายุ การขอใบแทน การย้ายสถานที่และการโอนใบรับรองห้องปฏิบัติการ (แก้ไขเพิ่มเติม ครั้งที่ ๑)[๔] ข้อ ๑.๓ วรรคสอง (๑) แก้ไขเพิ่มเติมโดยประกาศคณะกรรมการการมาตรฐานแห่งชาติฉบับที่ ๒ (พ.ศ.๒๕๖๐) เรื่อง หลักเกณฑ์ วิธีการ และเงื่อนไขการขอต่ออายุ การขอใบแทนการย้ายสถานที่ และการโอนใบรับรองห้องปฏิบัติการ (แก้ไขเพิ่มเติม ครั้งที่ ๑)[๕] ชื่อข้อ ๓ การย้ายสถานที่ทำการแก้ไขเพิ่มเติมโดยประกาศคณะกรรมการการมาตรฐานแห่งชาติ ฉบับที่ ๒ (พ.ศ. ๒๕๖๐) เรื่องหลักเกณฑ์ วิธีการ และเงื่อนไขการขอต่ออายุ การขอใบแทน การย้ายสถานที่และการโอนใบรับรองห้องปฏิบัติการ (แก้ไขเพิ่มเติม ครั้งที่ ๑)[๖] ข้อ ๓.๑แก้ไขเพิ่มเติมโดยประกาศคณะกรรมการการมาตรฐานแห่งชาติ ฉบับที่ ๒ (พ.ศ. ๒๕๖๐)เรื่อง หลักเกณฑ์ วิธีการ และเงื่อนไขการขอต่ออายุ การขอใบแทน การย้ายสถานที่และการโอนใบรับรองห้องปฏิบัติการ (แก้ไขเพิ่มเติม ครั้งที่ ๑)[๗] ข้อ ๓.๓ เพิ่มโดยประกาศคณะกรรมการการมาตรฐานแห่งชาติฉบับที่ ๒ (พ.ศ. ๒๕๖๐) เรื่อง หลักเกณฑ์ วิธีการ และเงื่อนไขการขอต่ออายุการขอใบแทน การย้ายสถานที่ และการโอนใบรับรองห้องปฏิบัติการ (แก้ไขเพิ่มเติมครั้งที่ ๑)[๘] ข้อ ๔.๓ เพิ่มโดยประกาศคณะกรรมการการมาตรฐานแห่งชาติฉบับที่ ๒ (พ.ศ. ๒๕๖๐) เรื่อง หลักเกณฑ์ วิธีการ และเงื่อนไขการขอต่ออายุการขอใบแทน การย้ายสถานที่ และการโอนใบรับรองห้องปฏิบัติการ (แก้ไขเพิ่มเติมครั้งที่ ๑)[๙] ข้อ ๕ แก้ไขเพิ่มเติมโดยประกาศคณะกรรมการการมาตรฐานแห่งชาติ ฉบับที่ ๒(พ.ศ. ๒๕๖๐)เรื่อง หลักเกณฑ์ วิธีการ และเงื่อนไขการขอต่ออายุ การขอใบแทน การย้ายสถานที่และการโอนใบรับรองห้องปฏิบัติการ (แก้ไขเพิ่มเติม ครั้งที่ ๑)[๑๐] ราชกิจจานุเบกษาเล่ม ๑๓๔/ตอนพิเศษ ๑๘๐ ง/หน้า ๒๗/๑๓ กรกฎาคม ๒๕๖๐